OpenLLM-France/wikimedia huggingface dataset:
# Sant Urbà de Montesquiu

Sant Urbà de Montesquiu, també anomenada de vegades Sant Sadurní o Serni és l'església parroquial romànica del poble de Montesquiu, dins de l'antic terme d'Orcau, de l'actual municipi d'Isona i Conca Dellà.
És esmentada en una relació de parròquies tardana, del 1314, amb motiu d'una visita dels delegats de l'Arquebisbe de Tarragona, i és força documentada a prtir d'aquell moment, però el seu aparell mostra una obra clarament romànica, tot i que tardana.
És una obra molt senzilla, possiblement d'origen romànic, però sobre la qual hi ha força dubtes sobre el conjunt de la seva obra. La nau presenta una volta lleugerament apuntada, de factura clarament medieval. El traçat de l'absis segueix el d'un absis semicircular romànic, situada a llevant, però el seu alçat és visiblement posterior a la nau.
Actualment roman oberta i abandonada, com tot el poble. Es conserva en bon estat, però li caldria una neteja a fons i possiblement una consolidació de tot el bastiment.
Havia estat parròquia de tota la seva vall, i tenia com a sufragànies les esglésies de Sant Vicenç de Galliner, Sant Sebastià de Puig de l'Anell, i també la de Sant Miquel d'Aramunt, de l'antic terme d'Aramunt i actual municipi de Conca de Dalt. Aquesta darrera església i caseria ja no existeix, atès que van ser anegades per les aigües de l'embassament de Sant Antoni el 1918.

## Bibliografia

* CASES I LOSCOS, Maria-Lluïsa. "Sant Sadurní de Montesquiu", a El Pallars. Barcelona: Enciclopèdia Catalana, 1993 (Catalunya romànica, XV). ISBN 84-85194-56-X
* GAVÍN, Josep M. Pallars Jussà. Barcelona: Arxiu Gavín, 1981 (Inventari d'esglésies, 8) ISBN 84-85180-25-9.

## Enllaços externs

* Institut Cartogràfic de Catalunya
# Veritat terreny

La veritat terreny és un procés utilitzat pels meteoròlegs, els especialistes en detecció remota i els intèrprets aeris per calibrar l'anàlisi des de la superfície de la imatge a la superfície del terreny. Aquest mètode sorgeix de la necessitat d'establir una correspondència exacta entre les fotografies aèries i la realitat del terreny que capten. Per arribar a la veritat terreny, un intèrpret d'imatges aèries ha de mesurar i comparar els elements del terreny amb els elements que componen la imatge. La fotografia feta amb estels, un mètode que permet enregistrar l'escena mitjançant un estel que vola a una altura determinada, és idònia per obtenir veritat terreny, perquè el reconeixement aeri es du a terme mentre el fotògraf té els peus en terra ferma, cosa que permet establir una escala coneguda.

## Referències

* ↑ Pickles, John. Ground Truth: The Social Implications of Geographical Information Systems, p. 179 [Consulta: 10 febrer 2015].
* ↑ Ellison, Henry. Mad moments, or first verse attempts by a born natural, p. 362 [Consulta: 24 octubre 2014]. «As the Groundtruth of her own Existence it must be regarded, thro' Him in its highest, purest Aspect shown!»
* ↑ «Forensic Architecture». Arxivat de l'original el 2017-07-07. [Consulta: 10 juliol 2017].
# Vertiente Artiguista

La Vertiente Artiguista (VA) és un partit polític socialdemòcrata de l'Uruguai. Integra la coalició del Front Ampli, actual força política governant.

## Història

La VA és la successora del moviment conegut com a Esquerra Democràtica Independent (Izquierda Democrática Independiente en castellà), el qual es va presentar a les eleccions generals de 1984 que suposaven el final de la dictadura cívico-militar (1973-1985). El 1989 va aparèixer per primer cop amb el nom actual i va comptar amb nombrosos membres escindits del Partit Demòcrata Cristià (PDC).
Actualment es troba representat al Parlament amb un senador i un diputat. Pel que fa al poder executiu, la VA compta amb un ministre al gabinet del president José Mujica, el ministre de Treball i Seguretat Social Eduardo Brenta.

## Militants destacats

* Mariano Arana, intendent de Montevideo en dues oportunitats i ex-ministre d'Habitatge (2005-2008).
* María Julia Muñoz, ex-ministra de Salut Pública (2005-2010).

## Referències

* 1 2 Declaració Constitutiva del Front Ampli (castellà)
* ↑ Rete Civica di Milano: Carlos Fasano Arxivat 2013-12-25 a Wayback Machine. (italià)
* ↑ Autoridades de la Universidad Católica Arxivat 2009-03-05 a Wayback Machine. (castellà)

## Enllaços externs

* Pàgina web oficial (castellà)
# Veľký Kýr

Veľký Kýr és un municipi d'Eslovàquia que es troba a la regió de Nitra, al sud-oest del país, regat pel Malá Nitra, i un canal de reg, aluent del Danubi.

## Història

S'hi han trobat traces d'un assentament des de l'edat de pedra. Va ser cristianitzat a la fi del segle x. La primera menció escrita Ker es remunta al 1113 en un document del rei Koloman que va donar el poble a l'abadia de Zobor. El 1349 va esdevenir un feu de l'Arquebisbat d'Esztergom. Fins 1918 pertanyia al Regne d'Hongria. De 1938 a 1945, en aplicació del primer arbitratge de Viena va tornar a Hongria.
El 1942 Veľký Kýr i Malý Kýr es van fusionar i formar Nitriansky Kýr. El 1948, el poble va ser rebatejat Milanovce en honor de Milan Rastislav Štefánik (1880-1919), un dels fundadors de laTxecoslovàquia. Des de 1992, després d'una consulta, la població va optar per al nom històric de Veľký Kýr.

## Referències

* ↑ Velísková, Yvetta; Sokáč, Marek; Halaj, Peter; Koczka Bara, Márta; Dulovičová, Renáta «Pollutant Spreading in a Small Stream: A Case Study in Mala Nitra Canal in Slovakia» (en anglès). Environmental Processes, 1, 3, 9-2014, pàg. 265–276. DOI: 10.1007/s40710-014-0021-y. ISSN: 2198-7491.
* 1 2 «Welcome to Veľký Kýr» (en anglès). Ajuntament de Veľký Kýr. Arxivat de l'original el 2022-08-07. [Consulta: 7 agost 2022].

## Bibliografia

* White, Joseph R. (ed.). «Veľký Kýr». A: The United States Holocaust Memorial Museum Encyclopedia of Camps and Ghettos, 1933-1945 (en anglès). vol. III : Camps and Ghettos under European Regimes Aligned with Nazi Germany. ed.2012. Bloomington: Indiana University Press, 2009. ISBN 978-0-253-02386-5.
# Jacques Marinelli

Jacques Marinelli (Le Blanc-Mesnil, 15 de desembre de 1925) és un ciclista francès, ja retirat, que fou professional entre 1948 i 1955. En el seu palmarès destaquen dues etapes del Critèrium del Dauphiné Libéré de 1950, però és més recordat per la seva actuació al Tour de França de 1949, que finalitzà en tercera posició i en la què vestí el mallot groc durant sis etapes. Aquell any fou el primer ciclista a mantenir una crònica quotidiana al diari L'Équipe sobre la seva experiència al Tour de França. El resultat fou molt positiu i les cròniques provocaren rècords de venda pel diari.
Una vegada retirat va obrir una botiga de bicicletes i després una botiga d'electrodomèstics a Melun. El març de 1989 va ser elegit alcalde de Melun pel Reagrupament per la República. Va ser reelegit el juny de 1995 i el març de 2001. La seva última elecció va ser invalidada pel Consell d'Estat el 29 de juliol de 2002. Va ser declarat inelegible durant un any, fet que va posar fi a la seva carrera política. També va ser president de la Comunitat d'aglomeració Melun Val de Seine.

## Palmarès

* 1950
** Vencedor de 2 etapes del Critèrium del Dauphiné Libéré
** 1r a la París-Montceau-les-Mines
* 1954
** 1r a la París-Montceau-les-Mines

### Resultats al Tour de França

* 1948. Abandona (12a etapa)
* 1949. 3r de la classificació general. Porta el mallot groc durant 6 dies
* 1950. Abandona (7a etapa)
* 1951. Abandona (21a etapa)
* 1952. 31è de la classificació general
* 1954. Abandona (5a etapa)

### Resultats al Giro d'Itàlia

* 1951. 71è de la classificació general

## Referències

* ↑ «MARINELLI Jacques». [Consulta: 21 novembre 2024].
* ↑ «Palmarès de Jacques Marinelli (Fra)». [Consulta: 21 novembre 2024].
* 1 2 La Boétie. Le Vélo, 2013, p. 111. ISBN 978-2-36865-006-6. .
* ↑ «Bastia validé». Libération, juliol 2002.
* ↑ Céline Jappé. «Jacques Marinelli perd son fauteuil de maire». leparisien.fr: Le Parisien, 30 juillet 2002..

## Enllaços externs

* Jacques Marinelli, une légende du tour Arxivat 2007-09-27 a Wayback Machine. (francès)
* Palmares de Jacques Marinelli (francès)
# Vicenç Solé de Sojo

Vicenç Solé de Sojo (Barcelona, 5 d'octubre de 1891 - Barcelona, 10 de novembre de 1963) fou un poeta, advocat i polític català.

## Biografia

Va néixer al carrer del Bruc de Barcelona, fill de Vicente Solé Fernández-Cuéllar, natural de Quintanar de la Orden, i de Carme de Sojo i Lluch, natural de Valls.
Es llicencià en Dret i en Filosofia i Lletres. Treballà com a catedràtic de Dret Marítim a la Universitat de Barcelona, escriví poesia a El Poble Català influïda del parnassianisme i Gabriele d'Annunzio, i traduí les poesies de Baquil del grec al català. També fou secretari de l'Ateneu Barcelonès del 1926 al 1928.
Militant de la Lliga Regionalista (després Lliga Catalana), en fou elegit diputat per Barcelona ciutat a les eleccions generals espanyoles de 1933. En esclatar la guerra civil espanyola s'exilià a París, on col·laborà amb Joan Estelrich i Artigues en el Bureau d'Information Espagnole, oficina propagandística de suport al nou règim de Francisco Franco creada per Francesc Cambó.

## Obres

* La branca nua (1927)
* L'ombra dels marbres (1947)
* El Principio de responsabilidad limitada en el derecho marítimo (1955)
* Estances (1957)
* Poema de Rut

## Referències

* 1 2 Registre de Naixements de l'Ajuntament de Barcelona, any 1890, número de registre 5279.
* ↑ «Óbito de don Vicente Solé de Sojo». La Vanguardia, 12-11-1963, pàg. 26.
* ↑ «Vicenç Solé de Sojo». Gran Enciclopèdia Catalana. Barcelona: Grup Enciclopèdia Catalana.
* ↑ Fitxa del Congrés dels Diputats
* Biografies de parlamentaris catalans Arxivat 2018-08-20 a Wayback Machine.
# Viceprimer ministre del Regne Unit

El Vice-primer ministre del Regne Unit (en anglès: Deputy Primer Minister) és un membre del govern del Regne Unit. Aquest càrrec, no sempre existent, no es recolza en cap administració ministerial i és utilitzat pel primer ministre per honrar un membre del seu govern. Al Regne Unit, aquest càrrec no comporta cap poder particular com passa en altres estats, i no està destinat a substituir el primer ministre en casos d'absència o malaltia.
Del 2010 al 2015 ho va ser Nick Clegg, del Partit Liberal-Demòcrata, càrrec que ostentà després de la formació d'un govern de coalició amb David Cameron del Partit Conservador com a primer ministre. Actualment ningú ocupa aquest càrrec.

## Referències

* ↑ Editorial, Reuters «Lib Dem leader Nick Clegg to be deputy PM» (en anglès). U.K.. Arxivat de l'original el 2018-07-10 [Consulta: 9 juliol 2018].
# Orde de l'Infant Dom Henrique

L'Orde de l'Infant Dom Henrique (portugués: Ordem do Infante Dom Henrique) és un orde nacional atorgada per la República de Portugal per mèrits rellevants realitzats en benefici de Portugal, la seva cultura, història i valors.

## Història

L'orde fou creat el 1960 per commemorar el 500è aniversari de la defunció de l'Infant Enric el Navegant, fill del Rei Joan I de Portugal i de Felipa de Lancaster, reconeguda figura històrica per esser un dels impulsors dels descobriments portuguesos a les Amèriques.
Els Estatuts originaris del 1960 ha estat modificats el 1962 i el 1974 respectivament, a fi d'adaptar l'orde als esdeveniments històrics del país.
Avui dia, és una de les condecoracions portugueses més prestigioses, havent-se atorgar a diferents personalitats internacionals.

## Graus

L'Orde inclou les sis classes següents:
* Gran Collar (Grande Colar - GColIH)
* Gran Creu (Grã-Cruz - GCIH)
* Gran Oficial (Grande-Oficial - GOIH)
* Comendador (Comendador - ComIH)
* Oficial (Oficial - OIH)
* Cavaller / Dama (Cavaleiro / Dama - CavIH / DamIH)
També consta de dues medalles:
* Medalla d'Or (Medalha de Ouro - MedOIH)
* Medalla de Plata (Medalha de Prata - MedPIH)
Igual que passa amb altres ordes portuguesos, el títol de membre honorífic (Membro Honorário - MHIH) pot ser atribuït a persones jurídiques o a localitats.
El nombre de membres de cada classe està restringit pels estatuts de l'orde. Les concessions i els seus títols corresponents s'atorguen per decret especial del Gran Mestre de l'Orde, és a dir, el President de la República Portuguesa.

## Fonts

* http://www.ordens.presidencia.pt/?idc=128
# Vida de Sant Jordi d'Amastris

La Vida de Sant Jordi d'Amastris és una hagiografia escrita en una data incerta abans del 842 que relata els fets de la vida de Sant Jordi d'Amastris, bisbe de la ciutat romana d'Orient d'Amastris. A mitjans del segle xix, era coneguda únicament a través de la traducció llatina inclosa en el recull Acta Sanctorum. El 1893, l'historiador rus Vassili Vassilievski en publicà el text original en grec. La seva importància rau en el fet que narra el primer contacte dels rus amb el cristianisme.
Es tracta d'una obra anònima. Alguns estudiosos l'han atribuït a Ignasi el Diaca (ca. 775–848), mentre que d'altres consideren que fou escrita al segle x. Un tercer corrent atribueix el cos principal del text a Ignasi, però considera que el passatge sobre els rus fou afegit posteriorment a iniciativa del patriarca Foci I. Al segle xxi ha estat traduïda a l'anglès.

## Referències

* ↑ Vassíliev, 1946, p. 73.
* ↑ Vassíliev, 1946, p. 71.
* ↑ Vassíliev, 1946, p. 72 i 73.
* ↑ Kajdan, 1991, «George of Amastris» (A. Kajdan).
* ↑ «Life of St. George of Amastris» (en anglès). Biblioteca de la Universitat de Princeton, 2001. Arxivat de l'original el 2021-08-27. [Consulta: 27 agost 2021].

## Bibliografia

* Kajdan, A. The Oxford Dictionary of Byzantium (en anglès). Oxford University Press, 1991. ISBN 0-19-504652-8.
* Vassíliev, A. The Russian Attack on Constantinople in 860 (en anglès). Mediaeval Academy of America, 1946.
# Dominique Bianchi

Dominique Bianchi (Tunis, 1948) és un polític nacionalista cors. Militant del FLNC, fou un dels principals participants de l'Afer Bastelica-Fesch de 1980, pel qual fou condemnat a 4 anys de presó, però fou amnistiat el 1981. El 1987 fou membre de la direcció d'A Cuncolta Naziunalista, vitrina legal del FLNC, que abandonà el 1990 per a fundar el Moviment per l'Autodeterminació (MPA), del que el 1991 en fou elegit secretari general i membre de l'Assemblea de Còrsega de 1992 a 1998 per Corsica Nazione. El 2001 fou elegit alcalde de Villanova, des del 2004 pel Partit de la Nació Corsa, i deixà el càrrec el 2011.

## Enllaços externs

* Biografia Arxivat 2008-12-01 a Wayback Machine.
# Colin Petersen

Colin Petersen (Kingaroy, 24 de març de 1946 - 18 de novembre de 2024) va ser un bateria australià que fou un dels components dels Bee Gees, un dels millors i més coneguts grups de pop de la història.
Colin va formar part dels Bee Gees entre 1967 i 1969 i va participar, especialment com a bateria, en els àlbums First, Horizontal, Idea i Odessa. També va estar en altres grups musicals, com per exemple Steve and the Board. Abans de dedicar-se a la música, Colin Petersen havia estat un actor infantil de cinema. Més tard es va dedicar a la pintura.

## Referències

* ↑ «Muere Colin 'Smiley' Petersen, primer batería de los Bee Gees» (en castellà). 20 minutos, 19-11-2024. [Consulta: 22 novembre 2024].
* ↑ «FALLECEN DOS EX BATERÍAS DE BEE GEES; COLIN PETERSEN Y DENNIS BRYON | PyD» (en castellà), 20-11-2024. [Consulta: 22 novembre 2024].
# Oslo, 31. august

Oslo, 31. august és un llargmetratge noruec que es va estrenar comercialment el 31 de desembre de 2011. La pel·lícula està dirigida per Joachim Trier. El protagonista és Anders Danielsen, el qual després d'un període de rehabilitació a causa de l'addicció a l'heroïna es troba al llindar del penya-segat i ha de prendre decisions cabdals en la seva vida.

## Repartiment

* Anders Danielsen Lie: Anders
* Hans Olav Brenner: Thomas
* Ingrid Olava: Rebekka
* Tone Mostraum: Tove

## Recepció

La pel·lícula rebé crítiques favorables, destacant la intensitat de l'argument basat en el fet d'estar atrapat en les pròpies expectatives a causa d'una personalitat exigent. És colpidora i rabiosa, però mai sentimental, i ha estat considerada també «una declaració d'amor a la ciutat d'Oslo».
Diversos realitzadors van protestar pel fet que Oslo, 31. august no fos nominada als Premis Amanda 2012 com a «Millor film noruec». El crític de cinema Birger Vestmo va afirmar que era «gairebé un escàndol», mentre que el crític d'Aftenposten, Kjetil Lismoen, va considerar-ho «una escandalosa omissió».
La pel·lícula va rebre gran atenció internacional. L'estrena mundial fou al programa Un Certain Regard del 64è Festival Internacional de Cinema de Canes, i va guanyar el Cavall de Bronze com a millor pel·lícula al Festival Internacional de Cinema d'Estocolm 2011. Va ser, a més, seleccionada per al Festival de Cinema de Sundance de 2012. El 2013 va ser nominada per als Premis César com a millor pel·lícula estrangera.
La pel·lícula va tenir un total de 65.925 espectadors a Noruega. A tot el món van ser 300.000, dels quals gairebé 200.000 a l'Estat francès, on el film és considerat un clàssic.

## Referències

* ↑ Scott, O. «Temptation Dominates the Road to Recovery» (en anglès). The New York Times, 24-05-2012. ISSN: 0362-4331.
* ↑ Trailer - Oslo, 31. august (Oslo, August 31st)
* ↑ Filmkritikerprisen til «Oslo, 31. august». Aftenposten 19. abril 2012
* ↑ Forhåndsfavorittene utelatt. nrk.no 19. juny 2012
* ↑ - En skandale at de ikke er nominert. Aftenposten 19. juny 2012
* ↑ OSLO, 31. AUGUST (OSLO, AUGUST 31ST), Festival de Cannes
* ↑ 'Oslo' tops Stockholm fest, Variety, 20. novembre 2011
* ↑ Joachim Trier til Redford-festival, Dagbladet, 20. desembre 2011
* ↑ «Oslo, 31. august» kan vinne fransk filmpris, VG, 22. febrer 2013
* ↑ Filminstituttets årsmelding for 2011, side 39
# Suzanne de Goede

Suzanne de Goede (Zoeterwoude, Gelderland, 16 d'abril de 1984) és una ciclista neerlandesa que fou professional del 2003 al 2012. Es va proclamar campiona nacional tant en ruta com en contrarellotge.

## Palmarès

* 2002
** Campiona del món júnior en ruta
** Campiona dels Països Baixos júnior en ruta
* 2003
** Campiona dels Països Baixos en ruta
* 2005
** Campiona dels Països Baixos en contrarellotge
** 1a a la Novilon Euregio Cup i vencedora de 2 etapes
** 1a a la Ronde van Gelderland
** 1a a la Wellington Women's World Cup
** Vencedora d'una etapa al Giro de Toscana-Memorial Michela Fanini
** Vencedora d'una etapa a la Ster Zeeuwsche Eilanden
* 2006
** 1a a l'Omloop Het Nieuwsblad
** 1a a l'Acht van Chaam
* 2007
** 1a a l'Omloop der Kempen
* 2008
** 1a al Sparkassen Giro Bochum
** Vencedora d'una etapa a la Volta a Nova Zelanda
** Vencedora d'una etapa al Tour del Gran Mont-real
* 2009
** 1a a l'Omloop Het Nieuwsblad
** Vencedora d'una etapa a la Ster Zeeuwsche Eilanden
* 2011
** 1a a la Novilon Euregio Cup
* 2012
** 1a a la Ronde van Gelderland
** 1a a l'Omloop der Kempen

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Vlača

Vlača és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1349.

## Referències

* ↑ «Obec Vlača» (en eslovè). E-Obce Slovensko. Arxivat de l'original el 19 de març 2020. [Consulta: 25 març 2018].
# Vodafone Italia

Vodafone Italia és una empresa de telecomunicacions que opera a Itàlia, que forma part del grup britànic Vodafone Group.
A Itàlia, és el tercer operador de telefonia mòbil (30% del mercat a 30 de juny de 2018) després de Wind Tre i TIM i el segon operador de telefonia fixa (13,3% del mercat a 30 de juny de 2018) després de TIM. Per a les SIM M2M (sector IoT) és líder amb una quota de mercat del 49%.
Té la seva seu social a Milà, a la via Lorenteggio 240, però la seva oficina administrativa i de gestió es troba a Ivrea.
A partir del juny de 2016 es va convertir, amb Tiscali i BT Italia, en el principal proveïdor de connectivitat per a l'administració pública italiana, després d’haver guanyat la licitació Consip per al sistema de connectivitat pública.

## Història

Va ser fundada l'any 1994 amb el nom d'Omnitel a través d'un acord entre Omnitel Sistemi Radiocellulari Italiani i Pronto Italia. L'any 2001, arran de l'adquisició per part de Vodafone, la marca es va convertir en Omnitel Vodafone, i l'any següent es va canviar novament per Vodafone Omnitel. L'any 2003, però, la marca es va convertir només en Vodafone, abandonant l'antic nom.

## Referències

* ↑ «Chi siamo». [Consulta: 24 setembre 2017].
* ↑ «Presentazione standard di PowerPoint». Arxivat 2018-11-22 a Wayback Machine.
* ↑ «V by Vodafone, prodotti e servizi per l'Internet of Things». [Consulta: 13 abril 2021].
* ↑ «Privacy policy e info societarie». [Consulta: 24 setembre 2017].
* ↑ «Contratti SPC e S-Ripa: istruzioni per l'uso - Consip» (en italià). www.consip.it. Arxivat de l'original el 2016-10-22.
* ↑ BitMAT, Redazione. «Consip e AgID: sottoscritti i contratti per la connettività e aggiudicati i primi due lotti della gara per i servizi cloud» (en italià), 25-05-2016. [Consulta: 20 setembre 2021].
* 1 2 3 4 «Omnitel nell'Enciclopedia Treccani» (en italià). Treccani. [Consulta: 24 setembre 2017].

## Vegeu també

* ho-mobile
* Vodafone

## Enllaços externs

* Vodafone Italia - Lloc web oficial
# Moschiola

Moschiola és un gènere d'artiodàctils de la família dels tragúlids. Conté les espècies següents:
* Tràgul de l'Índia (M. indica)
* Tràgul ratllat (M. kathygre)
* Tràgul tacat (M. meminna)

## Referències

* ↑ Entrada «Moschiola» de la Paleobiology Database (en anglès). [Consulta: 20 desembre 2022].
* ↑ Groves, C. & Meijaard, E. (2005) Intraspecific variation in Moschiola, the Indian Chevrotain. The Raffles Bulletin of Zoology. Supplement 12:413–421 PDF Arxivat 2008-07-27 a Wayback Machine.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Alison Tetrick

Alison Tetrick (Solvang, Califòrnia, 4 d'abril de 1985) és una ciclista estatunidenca professional des del 2009 i actualment a l'equip Cylance Pro Cycling.

## Palmarès

* 2010
** Vencedora d'una etapa al Nature Valley Grand Prix
* 2011
** Vencedora d'una etapa al Mount Hood Cycling Classic
* 2014
** 1a al Sea Otter Classic (carretera)
* 2015
** Vencedora d'una etapa al Tour de San Luis
** Vencedora d'una etapa al BeNe Ladies Tour

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Rim of the World

Rim of the World és una pel·lícula de ciència-ficció i aventures dels Estats Units del 2019 dirigida per Joseph McGinty Nichol.

## Sinopsi

Amant de les tecnologies i introvertit d'ençà la mort del pare, l'Alex (Jack Gore) es lamenta per la decisió de la seva mare. Aquesta el porta de vacances a un campament perquè hi faci amics. L'Alex troba la ZhenZhen (Miya Cech), després en Dariush (Benjamin Flores Jr.) i en Gabriel (Alessio Scalzotto). I quan es troben tots junts en plena muntanya, descobreixen esfereïts l'atac d'uns extraterrestres...

## Repartiment

* Jack Gore com a Alex
* Miya Cech com a ZhenZhen
* Benjamin Flores Jr. com a Dariush
* Alessio Scalzotto com a Gabriel
* Dean Jagger com a Capità Hawking
* King Bach com a Logan
* Lynn Collins com a Mayor Collins
* Annabeth Gish com a mare de l'Alex
* Michael Beach com a General George Khoury
* Tony Cavalero com a Conrad
* Andrea Susan Bush com a consellera del camp
* Kerry Westcott com a sobrecàrrec de vol
* Allan Graf com a conductor de taxi
* Michael Papajohn com a Jenkins
* Scott MacArthur com a Lou Gates
* Cameron Fuller com a jove soldat Dover
* Annie Cavalero com a Heather

## Referències

* ↑ «Film and Television Tax Credit Program» (pdf) (en anglès americà). California Film Commission, 01-08-2017. Arxivat de l'original el 2017-10-04. [Consulta: 22 setembre 2022].
* ↑ «Rim of the World». [Consulta: 27 maig 2019].